(Návrh)

ZÁKON

z ... 2026,

ktorým sa mení a dopĺňa zákon Národnej rady Slovenskej republiky 
č. 171/1993 Z. z. o Policajnom zbore v znení neskorších predpisov 
a ktorým sa menia a dopĺňajú niektoré zákony


Národná rada Slovenskej republiky sa uzniesla na tomto zákone:

Čl. I
	
Zákon Národnej rady Slovenskej republiky č. 171/1993 Z. z. o Policajnom zbore v znení zákona Národnej rady Slovenskej republiky č. 251/1994 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 315/1996 Z. z., zákona č. 353/1997 Z. z., zákona č. 12/1998 Z. z., zákona č. 73/1998 Z. z., zákona č. 256/1998 Z. z., zákona č. 116/2000 Z. z., zákona č. 323/2000 Z. z., zákona č. 367/2000 Z. z., zákona č. 490/2001 Z. z., zákona č. 48/2002 Z. z., zákona č. 182/2002 Z. z., zákona č. 422/2002 Z. z., zákona č. 155/2003 Z. z., zákona č. 166/2003 Z. z., zákona č. 458/2003 Z. z., zákona č. 537/2004 Z. z., zákona č. 69/2005 Z. z., zákona č. 534/2005 Z. z., zákona č. 558/2005 Z. z., zákona č. 255/2006 Z. z., zákona č. 25/2007 Z. z., zákona č. 247/2007 Z. z., zákona č. 342/2007 Z. z., zákona č. 86/2008 Z. z., zákona č. 297/2008 Z. z., zákona č. 491/2008 Z. z., zákona č. 214/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 495/2009 Z. z., zákona č. 594/2009 Z. z., zákona č. 547/2010 Z. z., zákona č. 192/2011 Z. z., zákona č. 345/2012 Z. z., zákona č. 75/2013 Z. z., zákona č. 307/2014 Z. z., nálezu Ústavného súdu Slovenskej republiky č. 139/2015 Z. z., zákona č. 397/2015 Z. z., zákona č. 444/2015 Z. z., zákona č. 125/2016 Z. z., zákona č. 82/2017 Z. z., zákona č. 18/2018 Z. z., zákona č. 68/2018 Z. z., zákona č. 177/2018 Z. z., zákona č. 6/2019 Z. z., zákona č. 35/2019 Z. z., zákona č. 395/2019 Z. z., zákona č. 217/2021 Z. z., zákona č. 187/2022 Z. z., zákona č. 252/2022 Z. z., zákona č. 166/2024 Z. z., zákona č. 299/2024 Z. z., zákona č. 387/2024 Z. z., zákona č. 86/2025 Z. z., zákona č. 150/2025 Z. z. a zákona č. 157/2025 Z. z. sa mení a dopĺňa takto:

1. V § 2 ods. 5 sa na konci pripája táto veta: „Technické prostriedky, ktoré Policajný zbor používa neutajeným spôsobom, možno umiestniť aj na majetku inej osoby so súhlasom vlastníka tohto majetku, ak osobitný predpis4aa) neustanovuje inak.“.

Poznámka pod čiarou k odkazu 4aa znie:
„4aa) Napríklad § 10 zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov.“.

2. Za § 17b sa vkladá § 17c, ktorý vrátane nadpisu znie:
„§ 17c
Oprávnenie na predvedenie osoby vyhlásenej za nezvestnú

(1) Ak nie je možné odovzdať osobu podľa § 18 ods. 6 druhej vety, policajt je oprávnený túto osobu predviesť na útvar Policajného zboru.

(2) Osobu predvedenú podľa odseku 1 policajt po odpadnutí prekážky jej odovzdania odovzdá podľa § 18 ods. 6 druhej vety.

(3) O predvedení osoby a jej odovzdaní policajt spíše úradný záznam, ktorý obsahuje osobné údaje predvedenej osoby v rozsahu podľa § 76a ods. 8, dôvod, čas a miesto predvedenia, osobné údaje osoby, ktorej bola predvedená osoba odovzdaná v rozsahu podľa § 76a ods. 8, vzťah tejto osoby k predvedenej osobe a čas a miesto odovzdania predvedenej osoby.“.

3. V § 18 ods. 6 sa za slovo „úkony“ vkladajú slová „alebo o osobu, ktorej spôsobilosť na právne úkony je obmedzená“, slová „duševne chorú“ sa nahrádzajú slovami „trpiacu duševnou poruchou“ a na konci sa pripájajú tieto vety: „Ak nebolo možné odovzdať osobu podľa predchádzajúcej vety, policajt to poznačí v úradnom zázname spolu s uvedením dôvodu, pre ktorý nebolo možné osobu odovzdať. Ak nebolo možné odovzdať osobu, ktorá nie je plnoletá, policajt zároveň bezodkladne upovedomí orgán sociálnoprávnej ochrany detí a sociálnej kurately, čo poznačí v úradnom zázname.“.

4. § 20a vrátane nadpisu znie:
„§ 20a
Oprávnenie na snímanie a spracovanie biometrických údajov a identifikačných znakov

(1) Policajt je oprávnený na účely identifikácie a preverenia v informačných systémoch osobe predvedenej podľa § 18 ods. 3 a 4, ak na základe oznámených údajov ani v evidencii obyvateľov nemožno zistiť jej totožnosť, osobe zaistenej podľa § 19, osobe zadržanej, osobe zatknutej, osobe obvinenej zo spáchania trestného činu, osobe nájdenej alebo osobe vypátranej
a) snímať biometrické údaje,10)
b) odoberať vzorky biologických materiálov, 
c) vyhotovovať jej obrazové záznamy, zvukové záznamy alebo obdobné záznamy, 
d) vykonávať vonkajšie meranie jej tela a zisťovať jej telesné a identifikačné znaky.

(2) Policajt je oprávnený snímať a spracúvať biometrické údaje
a) osobe, ktorá neoprávnene prekročila vonkajšiu hranicu Slovenskej republiky, 
b) cudzincovi, ktorý má na území Slovenskej republiky neoprávnený pobyt, 
c) cudzincovi, proti ktorému sa začalo konanie o administratívnom vyhostení z územia Slovenskej republiky alebo konanie o zákaze vstupu na územie Slovenskej republiky, 
d) cudzincovi, ktorý je nežiaducou osobou, 
e) na účely kontroly pobytu cudzincov,
f) cudzincovi, ktorý požiada o udelenie medzinárodnej ochrany alebo o poskytnutie dočasného útočiska. 

(3) Policajt je oprávnený snímať biometrické údaje podľa odseku 2 osobe staršej ako šesť rokov; snímanie sa vykonáva podľa osobitného predpisu.10ad)

(4) Policajt je oprávnený snímať a spracúvať biometrické údaje podľa osobitného predpisu.10ae)

(5) Policajt je oprávnený snímať biometrické údaje aj osobe, ktorá o to písomne požiadala.

(6) Policajt je oprávnený spracúvať získané biometrické údaje aj inej osobe ako podľa odsekov 1 až 5 na účely ich vyhľadávania a porovnávania v informačných systémoch Policajného zboru. Biometrické údaje podľa predchádzajúcej vety sa neuchovávajú a ďalej nespracúvajú, ak osobitný predpis neustanovuje inak.10ac)

(7) Vonkajšie meranie tela a zisťovanie telesných a identifikačných znakov podľa odseku 1 písm. d) vykonáva policajt rovnakého pohlavia alebo na jeho písomnú žiadosť odborne spôsobilý zdravotnícky pracovník; odber krvi a odber vzoriek biologických materiálov z intímnych častí ľudského tela vykonáva na základe písomnej žiadosti policajta len odborne spôsobilý zdravotnícky pracovník. Odber vzoriek biologických materiálov sa vykonáva spôsobom, ktorý nesmie ohroziť zdravie a dôstojnosť osoby.“.

Poznámky pod čiarou k odkazom 10, 10ac, 10ad a 10ae znejú:
[bookmark: _Hlk215624902]„10) Čl. 4 ods. 14 nariadenia (EÚ) 2016/679.
§ 5 písm. c) zákona č. 18/2018 Z. z.
10ac) Napríklad Trestný poriadok, zákon č. 417/2002 Z. z. o používaní analýzy deoxyribonukleovej kyseliny na identifikáciu osôb v znení zákona č. 18/2018 Z. z.
10ad) Čl. 14 nariadenia (EÚ) 2024/1358.
[bookmark: _Hlk215624937]10ae) Napríklad nariadenie Európskeho parlamentu a Rady (EÚ) 2017/2226 z 30. novembra 2017, ktorým sa zriaďuje systém vstup/výstup na zaznamenávanie údajov o vstupe a výstupe štátnych príslušníkov tretích krajín prekračujúcich vonkajšie hranice členských štátov a o odopretí ich vstupu a stanovujú podmienky prístupu do systému vstup/výstup na účely presadzovania práva, a ktorým sa mení Dohovor, ktorým sa vykonáva Schengenská dohoda, a nariadenia (ES) č. 767/2008 a (EÚ) č. 1077/2011 (Ú. v. EÚ L 327, 9.12.2017) v platnom znení, nariadenie Európskeho parlamentu a Rady (EÚ) 2019/817 z 20. mája 2019 o stanovení rámca pre interoperabilitu medzi informačnými systémami EÚ v oblasti hraníc a víz a o zmene nariadení Európskeho parlamentu a Rady (ES) č. 767/2008, (EÚ) 2016/399, (EÚ) 2017/2226, (EÚ) 2018/1240, (EÚ) 2018/1726 a (EÚ) 2018/1861 a rozhodnutí Rady 2004/512/ES a 2008/633/SVV (Ú. v. EÚ L 135, 22.5.2019) v platnom znení, nariadenie Európskeho parlamentu a Rady (EÚ) 2024/1358 zo 14. mája 2024 o zriadení systému Eurodac na porovnávanie biometrických údajov s cieľom účinne uplatňovať nariadenia Európskeho parlamentu a Rady (EÚ) 2024/1351 a (EÚ) 2024/1350 a smernicu Rady 2001/55/ES a identifikovať neoprávnene sa zdržiavajúcich štátnych príslušníkov tretích krajín a osoby bez štátnej príslušnosti, o žiadostiach orgánov presadzovania práva členských štátov a Europolu o porovnanie s údajmi v systéme Eurodac na účely presadzovania práva, o zmene nariadení Európskeho parlamentu a Rady (EÚ) 2018/1240 a (EÚ) 2019/818 a o zrušení nariadenia Európskeho parlamentu a Rady (EÚ) č. 603/2013 (Ú. v. EÚ L, 2024/1358, 22.5.2024).“.

5. Poznámky pod čiarou k odkazom 11b až 11bb znejú:
„11b) Čl. 4 ods. 1 nariadenia (EÚ) 2016/679.
11ba) Čl. 4 ods. 7 a 8 nariadenia (EÚ) 2016/679.
11bb) Čl. 4 ods. 2 nariadenia (EÚ) 2016/679.“.

6. Za § 26 sa vkladá § 26a, ktorý vrátane nadpisu znie:
„§ 26a
Oprávnenie na zabezpečenie strážených objektov a určených miest

Ak je to nevyhnutné  na ochranu utajovaných skutočností alebo ochranu strážených objektov je policajt oprávnený každému prikázať, aby pred vstupom do strážených objektov a na určené miesta odovzdal v mieste na to určenom zbraň alebo iné nebezpečné predmety, prostriedky výpočtovej techniky, dátové nosiče a elektronické záznamové a vysielacie zariadenia.“.

7. § 27a sa dopĺňa odsekom 13, ktorý znie:
„(13) Ak neboli splnené podmienky vykázania zo spoločného obydlia podľa odseku 1, policajt je oprávnený do 72 hodín od neuplatnenia postupu podľa odseku 1 preveriť, či sa podmienky pre postup podľa odseku 1 nezmenili. Výsledok z preverenia policajt uvedie v zázname zo služby.“.

8. Nadpis § 29a znie: „Oprávnenie pri odhaľovaní konania poškodzujúceho finančné záujmy Európskej únie, trestných činov daňových, legalizácie výnosu z trestnej činnosti, trestných činov proti životnému prostrediu, drogovej trestnej činnosti a financovania terorizmu“.

9. V § 29a odsek 1 znie:
„(1) Policajt služby finančnej polície a služby kriminálnej polície pri odhaľovaní konania poškodzujúceho finančné záujmy Európskej únie s predpokladanou škodou najmenej 10 000 eur, pri odhaľovaní trestných činov daňových, legalizácie výnosu z trestnej činnosti, trestných činov proti životnému prostrediu, drogovej trestnej činnosti a financovania terorizmu s predpokladanou škodou najmenej 10 000 eur je oprávnený 
a) vstupovať do každej prevádzkovej budovy, miestnosti alebo miesta slúžiaceho na podnikanie alebo na inú hospodársku činnosť alebo na pozemok slúžiaci na podnikanie alebo na inú hospodársku činnosť, ako aj do dopravných prostriedkov používaných na podnikanie11e)  alebo na inú hospodársku činnosť,
b) vstupovať aj do obydlia, ak obydlie slúži na podnikanie alebo na inú hospodársku činnosť,
c) nazerať do evidencií bez ohľadu na spôsob ich vedenia, účtovných záznamov, listín a iných dokladov, spisov a záznamov na technickom nosiči dát, požadovať doklady, robiť si z nich výpisky, poznámky a kópie, žiadať vydanie týchto vecí alebo ich zaistiť podľa § 21 a požadovať potrebné vysvetlenia. V prípade zaistenia veci vydá potvrdenie o zaistenej veci dotknutej osobe a zamestnancovi správcu dane, ktorým je daňový úrad. Potvrdenie musí obsahovať presný súpis zaistených vecí, odtlačok úradnej pečiatky a podpisy oprávnených osôb.“.

Poznámka pod čiarou k odkazu 11e znie:
„11e) Napríklad zákon č. 455/1991 Zb. o živnostenskom podnikaní (živnostenský zákon) v znení neskorších predpisov, zákon č. 513/1991 Zb. v znení neskorších predpisov, zákon č. 56/2012 Z. z. o cestnej doprave v znení neskorších predpisov.“.

10. V § 29a odsek 4 znie:
„(4) Pri odhaľovaní konania poškodzujúceho finančné záujmy Európskej únie s predpokladanou škodou najmenej 10 000 eur, pri odhaľovaní trestných činov daňových alebo legalizácie výnosu z trestnej činnosti, trestných činov proti životnému prostrediu, drogovej trestnej činnosti, financovania terorizmu a s nimi súvisiacich trestných činov a ich páchateľov podľa § 2 ods. 1 písm. b) a c) a na účely podľa § 2 ods. 4 je policajt služby finančnej polície, policajt služby kriminálnej polície a policajt inšpekčnej služby oprávnený písomne žiadať od bánk a pobočiek zahraničných bánk správy, ktoré sa týkajú klientov bánk alebo pobočiek zahraničných bánk, aj keď sú predmetom bankového tajomstva.11f)“.

11. V § 31 sa za slovo „predmety“ vkladá čiarka a slovo „munícia“.

12. V § 32 ods. 2 sa slovo „ohliadku“ nahrádza slovom „obhliadku“.

13. V § 33 ods. 1 písm. e) sa vypúšťa slovo „osobnú“.

14. V § 36 sa slová „v boji proti legalizácii príjmov z trestnej činnosti a financovaniu terorizmu1) pri odhaľovaní trestnej činnosti a financovaniu terorizmu organizovanej v spojení s cudzinou a organizovanej trestnej činnosti a financovaniu terorizmu súvisiacej s nedovolenou výrobou, držaním a rozširovaním omamných a psychotropných látok, jedov, prekurzorov a jadrových materiálov, s falšovaním a pozmeňovaním peňazí, známok“ nahrádzajú slovami „v boji proti legalizácii výnosov z trestnej činnosti a financovaniu terorizmu,1) pri odhaľovaní trestnej činnosti organizovanej v spojení s cudzinou alebo organizovanej trestnej činnosti súvisiacej s neoprávnenou výrobou, prechovávaním omamnej látky, psychotropnej látky, drogového prekurzora alebo predmetu určeného na ich výrobu a obchodovaním s nimi, s falšovaním, pozmeňovaním a neoprávnenou výrobou peňazí, kolkových známok“ a za slová „dva roky,“ sa vkladajú slová „pri odhaľovaní úmyselných trestných činov podľa druhého dielu šiestej hlavy druhej časti Trestného zákona, za ktoré možno uložiť trest odňatia slobody s hornou hranicou najmenej tri roky“.

15. V § 39 ods. 1 sa za slovo „zboru“ vkladá čiarka a slová „krycie subjekty“.

16. V § 39 ods. 2 sa za slovo „páchateľov“ vkladá čiarka a slová „pri pátraní po osobách a veciach“. 

17. Za § 40 sa vkladá § 40a, ktorý vrátane nadpisu znie:
„§ 40a
Krycie subjekty

Krycím subjektom sa na účely tohto zákona rozumie právnická osoba alebo fyzická osoba – podnikateľ vystupujúca na úseku plnenia špecifických úloh pod legendou na utajenie činnosti Policajného zboru alebo utajenie činnosti príslušníkov Policajného zboru, ktorý je oprávnený zriaďovať a prevádzkovať príslušný útvar Policajného zboru podľa § 4 ods. 3 písm. b) pri výkone úloh Policajného zboru podľa § 39a a osobitného predpisu.18e)“.

Poznámka pod čiarou k odkazu 18e znie:
[bookmark: _Hlk215625686]„18e) § 117 Trestného poriadku v znení neskorších predpisov.“.

18. § 43 znie:
[bookmark: _Hlk215625757]„§ 43

(1) Pred umiestnením osoby do cely je policajt, ktorý vykonáva ochranu cely oprávnený vykonať prehliadku osoby a prehliadku jej osobných vecí na účely odobratia vecí, ktorými by mohla ohroziť vlastný život alebo zdravie alebo život a zdravie inej osoby.

(2) Prehliadku osoby vykonáva osoba rovnakého pohlavia. Pri prehliadke osoby sa dodržiavajú základné hygienické pravidlá, nesmie byť ponižovaná ľudská dôstojnosť prehliadanej osoby a nesmie sa sledovať iný záujem, ako je zabezpečenie účelu uvedeného v odseku 1.

(3) Pri vykonávaní prehliadky osoby formou dôkladnej prehliadky sa osoba najskôr vyzlečie do spodnej vrstvy oblečenia. Policajt pritom vykoná vizuálnu prehliadku odkrytých častí tela, ústnej dutiny a dlaní. Osoba si ďalej vyzlečie spodnú vrstvu oblečenia z hornej časti tela a policajt vykoná vizuálnu prehliadku obnaženej časti tela, vrátane podpazušia. Následne si osoba oblečie na hornú časť tela spodnú vrstvu oblečenia nezakrývajúcu dolnú časť tela a úplne sa vyzlečie od pása nadol, pričom policajt vykoná vizuálnu prehliadku dolnej časti tela, vrátane chodidiel. Vyzliekanie zo spodnej vrstvy oblečenia sa vykonáva podľa pokynov policajta za plentou, v cele alebo v inom vhodnom priestore tak, aby osoba nebola vystavená pohľadom iných osôb. Prehliadku tela môže policajt vykonať s využitím telesného skenera. Prehliadku odevných zvrškov a vlasov vykoná policajt dôsledným prehmataním, prípadne s využitím detekčných prostriedkov. Prehliadku odevných zvrškov môže policajt vykonať aj pomocou služobného psa vycvičeného na vyhľadávanie látok so špecifickým pachom. Prehliadka osoby sa vykoná spôsobom, ktorý rešpektuje jej dôstojnosť.

(4) Policajt spíše zoznam odobratých vecí, ktorý podpíše spolu s osobou umiestňovanou do cely. Pri prepustení osoby z cely jej odobraté veci vráti. Vrátenie vecí potvrdí osoba svojím podpisom.“.

19. V § 61 ods. 1 písm. a) sa slovo „a“ nahrádza slovom „alebo“.

20. V § 64 odsek 2 znie:
[bookmark: _Hlk215625883][bookmark: _Hlk214002045]„(2) Nadriadený policajta je povinný pri každom použití donucovacích prostriedkov policajtom zistiť, či boli použité v súlade so zákonom. Ak použitím donucovacích prostriedkov bola spôsobená smrť, ujma na zdraví, škoda na majetku alebo ich použitím vzniknú pochybnosti o oprávnenosti alebo primeranosti,  nadriadený o výsledku zistenia spíše záznam.“.

21. V § 68 ods. 4 prvej vete sa na konci pripájajú tieto slová: „alebo iné výstrojné prostriedky na prekrytie tváre, jej časti alebo krku (ďalej len „ochranná kukla“)“.  

22. V § 68a ods. 2 sa vypúšťajú slová „určených útvarov Policajného zboru“.

23. [bookmark: _Hlk215625986]V § 68a ods. 2 druhej vete sa na konci pripájajú tieto slová: „alebo príslušný nadriadený“.

24. V § 69 sa za odsek 2 vkladá nový odsek 3, ktorý znie: 
„(3) Pri spracúvaní informácií a údajov podľa odseku 1 a záznamov podľa odseku 2, ako aj pri plnení svojich úloh, je Policajný zbor oprávnený využívať systém umelej inteligencie v súlade s osobitným predpisom.27)“.

Doterajšie odseky 3 až 14 sa označujú ako odseky 4 až 15.

Poznámka pod čiarou k odkazu 27 znie:
„27)  Nariadenie Európskeho Parlamentu a Rady (EÚ) 2024/1689 z 13. júna 2024, ktorým sa stanovujú harmonizované pravidlá v oblasti umelej inteligencie a ktorým sa menia nariadenia (ES) č. 300/2008, (EÚ) č. 167/2013, (EÚ) č. 168/2013, (EÚ) 2018/858, (EÚ) 2018/1139 a (EÚ) 2019/2144 a smernice 2014/90/EÚ, (EÚ) 2016/797 a (EÚ) 2020/1828 (akt o umelej inteligencii) (Ú. v. EÚ L, 2024/1689, 12.7.2024).“.

25. [bookmark: _Hlk215626275]V § 69 ods. 4 sa na konci pripája bodkočiarka a tieto slová: „to neplatí, ak ide o použitie prostriedkov operatívno-pátracej činnosti“.

26. V § 69 ods. 6 sa slová „odseku 4“ nahrádzajú slovami „odseku 5“.

27. V § 69 ods. 10 písm. g) sa vypúšťajú slová „a výstavby“.

28. Poznámka pod čiarou k odkazu 27dd znie:
[bookmark: _Hlk215626398]„27dd) Nariadenie Európskeho parlamentu a Rady (EÚ) 2024/982 z 13. marca 2024 o automatizovanom vyhľadávaní a výmene údajov na účely policajnej spolupráce a o zmene rozhodnutí Rady 2008/615/SVV a 2008/616/SVV a nariadení Európskeho parlamentu a Rady (EÚ) 2018/1726, (EÚ) 2019/817 a (EÚ) 2019/818 (prümské nariadenie II) (Ú. v. EÚ L, 2024/982, 5.4.2024).“.

29. [bookmark: _Hlk215626463]V § 69e sa za slovo „konania“ vkladá čiarka a slová „objasňovania priestupkov a iných správnych deliktov“.

30. V § 69g sa odkaz „27eb)“ nahrádza odkazom „27dd)“.

Poznámka pod čiarou k odkazu 27eb sa vypúšťa.

31. Nadpis šiestej hlavy znie: „ZÁZNAMY O CESTUJÚCICH A KLIENTOCH“.

32. V § 69h odsek 1 znie:
„(1) Záznamy o cestujúcich a záznamy o klientoch sa môžu spracúvať len na účely
a) predchádzania, odhaľovania alebo stíhania trestných činov priradených k jednej alebo k viacerým kategóriám trestných činov uvedených v prílohe č. 3, za ktoré možno uložiť trest odňatia slobody s hornou hranicou trestnej sadzby najmenej tri roky (ďalej len „vybraný trestný čin“), 
b) pátrania po páchateľovi vybraných trestných činov, 
c) pátrania po obeti vybraných trestných činov priradených k jednej alebo k viacerým kategóriám trestných činov uvedených v prílohe č. 3 ods. 1 písm. a) až c), f), g), i), j), aa) a ab), 
d) uľahčenia hraničnej kontroly a boja proti nelegálnej migrácii.“.

33. V § 69h odsek 3 znie:
„(3) Záznamom o cestujúcom sa rozumejú informácie a osobné údaje o
a) cestujúcom,27ec) ktoré letecký dopravca27ed) zhromažďuje počas bežného výkonu svojich činností na účely spracovania rezervácie a jej následnej kontroly a ktoré ukladá do rezervačných systémov, systémov kontroly odletov alebo iných rovnocenných systémov poskytujúcich také funkcie v obchodnej leteckej doprave,27ee) 
b) posádke lietadla a záznam o cestujúcom na palube lietadla podľa § 69i ods. 9.“.

34. V § 69h sa za odsek 3 vkladajú nové odseky 4 až 6, ktoré znejú:
„(4) Záznamom o klientovi cestovnej kancelárie sa rozumejú informácie a osobné údaje o fyzickej osobe, ktoré cestovná kancelária alebo poskytovateľ služieb cestovného ruchu27eea) zhromažďuje v rezervačnom systéme alebo obdobnom systéme počas bežného výkonu svojich činností na účely poskytnutia služieb.

(5) Záznamom o klientovi iného druhu dopravy sa rozumejú informácie a osobné údaje o fyzickej osobe, ktoré dopravca27eeb) zhromažďuje v elektronickom informačnom systéme alebo rezervačnom a predajnom systéme počas bežného výkonu svojich činností na účely poskytnutia dopravných služieb.27eec)

(6) Záznamom o klientovi sa rozumie záznam o klientovi cestovnej kancelárie a záznam o klientovi iného druhu dopravy.“.

Doterajšie odseky 4 až 7 sa označujú ako odseky 7 až 10.

Poznámky pod čiarou k odkazov 27eea až 27eec znejú:
„27eea) § 2 písm. a) zákona č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov.
27eeb) § 2 písm. a) zákona č. 332/2023 Z. z. o verejnej osobnej doprave a o zmene a doplnení niektorých zákonov.
27eec) § 2 písm. e) zákon 332/2023 Z. z.“.

35. V § 69h ods. 8 sa vypúšťa slovo „iného“ a na konci sa pripája bodkočiarka a tieto slová: „letom v rámci Európskej únie sa tiež rozumie let s odletom z územia Slovenskej republiky a plánovaným pristátím na území Slovenskej republiky“.

36. V § 69h sa za odsek 8 vkladajú nové odseky 9 až 11, ktoré znejú:
„(9) Cestovnou kanceláriou sa rozumie cestovná kancelária27eed) a cestovná agentúra.27eee)

(10) Iným druhom dopravy sa rozumie osobná železničná doprava,27eef) osobná vodná doprava,27eeg) osobná  autobusová doprava a autokarová doprava. 

(11) Posádkou lietadla sa rozumie každá osoba prítomná na palube lietadla počas letu, ktorá nie je cestujúcim.“.

Doterajšie odseky 9 a 10 sa označujú ako odseky 12 a 13.

Poznámky pod čiarou k odkazom 27eed až 27eeg znejú:
„27eed)  § 5 ods. 2 zákona č. 170/2018 Z. z.
27eee)  § 5 ods. 5 zákona č. 170/2018 Z. z.
27eef) Zákon č. 514/2009 Z. z. v znení neskorších predpisov.
27eeg) § 7 zákona č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov.“.

37. V § 69h ods. 12 sa vypúšťajú slová „Ministerstvo zahraničných vecí a európskych záležitostí Slovenskej republiky,“.

38. Nadpis § 69i znie: „Povinnosti leteckého dopravcu a prevádzkovateľa lietadla“.

39. V § 69i odsek 1 znie:
„(1) Letecký dopravca v rámci obchodnej leteckej dopravy je povinný poskytovať národnej ústredni záznam o cestujúcom pri každom lete 
a) mimo Európskej únie a
b) v rámci Európskej únie.“.

40. V § 69i ods. 2 sa slovo „jedného“ nahrádza slovom „dvoch“.

41. V § 69i odsek 8 znie:
„(8) Ak nastane technická porucha pri komunikácii s informačným systémom záznamov o cestujúcich, letecký dopravca nemá systém podporujúci formáty a protokoly,27eg) alebo nie je možné zabezpečiť technické spojenie pred prvým letom, letecký dopravca je povinný zaslať tieto údaje zabezpečeným portálom zriadeným národnou ústredňou.“.

42. § 69i sa dopĺňa odsekmi 9 až 12, ktoré znejú:
„(9) Ak nie je let uskutočnený v rámci obchodnej leteckej dopravy je prevádzkovateľ lietadla27ega) alebo ním poverená osoba povinná zaslať národnej ústredni informácie a osobné údaje o posádke lietadla v rozsahu podľa odseku 10 a záznam o cestujúcom na palube lietadla v rozsahu podľa prílohy č. 4 písm. a) až c), e), f) a i) až m) vždy pred príletom alebo odletom cez vonkajšiu hranicu zabezpečeným portálom zriadeným národnou ústredňou; to neplatí pre lety lietadiel v colných službách, vo vojenských službách a v policajných službách a lietadiel vykonávajúcich lety v štátnom záujme podľa osobitného predpisu. 27egb)

(10) Informácie a osobné údaje o posádke lietadla podľa odseku 9 obsahujú
a) meno a priezvisko, pohlavie, dátum narodenia a štátnu príslušnosť,
b) číslo a druh cestovného dokladu alebo dokladu totožnosti, názov krajiny, v ktorej bol vydaný a dátum uplynutia jeho platnosti,
c) dátum, čas a miesto odletu uvedené v  trojmiestnom kóde letiska alebo štvormiestnom kóde letiska a dátum, čas a miesto príletu uvedené v trojmiestnom kóde letiska alebo štvormiestnom kóde letiska, vrátane registračného čísla lietadla a typu lietadla, 
d) celú trasu pre konkrétny záznam o členovi posádky lietadla, vrátane počiatočného letiska nastúpenia až po cieľové letisko, 
e) počet členov posádky lietadla,
f) kontaktné údaje v rozsahu adresa, telefónne číslo a e-mailová adresa,
g) informácie o batožine.

(11) Letecký dopravca je povinný pri lete na územie Slovenskej republiky alebo z územia Slovenskej republiky cez vonkajšiu hranicu27ej) bezodkladne po tom, ako cestujúci nastúpili na palubu lietadla pripraveného na odlet a žiaden cestujúci už nemôže nastúpiť alebo vystúpiť, zaslať národnej ústredni záznam o cestujúcom podľa § 69h ods. 3 písm. a) v rozsahu podľa prílohy č. 4 písm. a) a b) získaný z cestovného dokladu, ktorý je uznaný Slovenskou republikou a umožňuje jednoznačnú identifikáciu jeho držiteľa, ktorý predloží na vykonanie hraničnej kontroly.

(12) Ak nie je let uskutočnený v rámci obchodnej leteckej dopravy je prevádzkovateľ lietadla alebo ním poverená osoba povinná pri lete na územie Slovenskej republiky alebo z územia Slovenskej republiky cez vonkajšiu hranicu27ej) bezodkladne po tom, ako cestujúci nastúpili na palubu lietadla pripraveného na odlet a žiaden cestujúci už nemôže nastúpiť alebo vystúpiť, zaslať národnej ústredni záznam o cestujúcom podľa § 69h ods. 3 písm. b) v rozsahu podľa prílohy č. 4 písm. a) a b) získaný z cestovného dokladu, ktorý je uznaný Slovenskou republikou a umožňuje jednoznačnú identifikáciu jeho držiteľa, ktorý predloží na vykonanie hraničnej kontroly; to neplatí pre lety lietadiel v colných službách, vo vojenských službách a v policajných službách a lietadiel vykonávajúcich lety v štátnom záujme podľa osobitného predpisu.“.

Poznámky pod čiarou k odkazom 27ega a 27egb znejú:
„27ega) § 2 písm. e) zákona č. 143/1998 Z. z.
27egb) § 1 ods. 3 zákona č. 143/1998 Z. z.“.

43. Za § 69i sa vkladá § 69ia, ktorý vrátane nadpisu znie:
„§ 69ia
Povinnosti cestovnej kancelárie, poskytovateľa služieb cestovného ruchu a dopravcu v inom druhu dopravy a spracúvanie záznamu o klientovi

(1) Na základe písomnej žiadosti národnej ústredne je cestovná kancelária, poskytovateľ služieb cestovného ruchu a dopravca v inom druhu dopravy povinný národnej ústredni umožniť diaľkový, nepretržitý a priamy prístup k záznamu o klientovi na plnenie jej úloh.

(2) Národná ústredňa spracúva záznam o klientovi v rozsahu údajov, ktoré má cestovná kancelária, poskytovateľ služieb cestovného ruchu a dopravca v inom druhu dopravy v čase spracúvania k dispozícii na účely podľa § 69h ods. 1; národná ústredňa nespracúva osobitné kategórie osobných údajov podľa osobitného predpisu.11bc)

(3) Národná ústredňa spracúva záznam o klientovi podľa odseku 2, ak sa miesto poskytnutej služby nachádza
a) na území členského štátu Európskej únie alebo ak sa miesto nástupu a miesto výstupu osoby na trase nachádzajú na území členských štátov Európskej únie, len na základe analýzy rizík podľa § 69jb a len v rozsahu určenom touto analýzou,
b) mimo územia Európskej únie alebo ak sa aspoň jedno z miest nástupu alebo výstupu osoby na trase nachádza mimo územia Európskej únie, v plnom rozsahu, ktorý má cestovná kancelária, poskytovateľ služieb cestovného ruchu alebo dopravca v inom druhu dopravy k dispozícii.

(4) Národná ústredňa poskytne záznam o klientovi alebo výsledok jeho spracúvania príslušnému orgánu, orgánu členského štátu Európskej únie, Europolu alebo orgánu tretieho štátu na základe žiadosti,  ktorá musí byť založená na individuálnom základe a riadne odôvodnená, a ak je výsledkom spracúvania záznamu o
a) klientovi zistenie priamej alebo nepriamej väzby so záznamom o cestujúcom, alebo
b) cestujúcom zistenie priamej alebo nepriamej väzby so záznamom o klientovi.

(5) Národná ústredňa je oprávnená pri spracúvaní údajov podľa tejto hlavy porovnávať záznam o klientoch s údajmi v iných relevantných informačných systémoch.“.

44. V § 69j ods. 1 písm. a) sa za slovo „automatizovaným“ vkladajú slová „alebo neautomatizovaným“.

45. V § 69j ods. 2 prvej vete sa na konci pripájajú tieto slová: „alebo obeti“.

46. V § 69j ods. 3 sa za slovo „cestujúcich“ vkladajú slová „automatizovaným spôsobom“ a za slovo „ústredňou“ sa vkladá slovo „spravidla“. 

47. V § 69j ods. 5 sa na konci pripájajú tieto slová: „alebo obeti“.

48. V § 69j odsek 6 znie:
„(6) Národná ústredňa je oprávnená pri spracúvaní údajov podľa tejto hlavy porovnávať záznam o cestujúcom s údajmi v iných relevantných informačných systémoch.“.

49. Za § 69j sa vkladajú § 69ja až 69jc, ktoré vrátane nadpisu § 69jb znejú:
„§ 69ja

(1) [bookmark: _Hlk215711658]Národná ústredňa sprístupní záznam o cestujúcom, ktorý bol získaný podľa § 69i ods. 1 písm. b), alebo záznam o klientovi podľa § 69ia ods. 3 písm. a) na základe žiadosti podľa § 69ia ods. 4, § 69j ods. 1, § 69k, § 69l a § 69m, ak na základe analýzy rizík existuje dôvodný predpoklad potreby spracúvať tieto záznamy.

(2) Ak je vyhlásená vojna, vojnový stav alebo je vyhlásený výnimočný stav v súvislosti s teroristickým útokom, alebo existuje skutočná, aktuálna alebo predvídateľná teroristická hrozba, je možné spracúvať záznam o cestujúcom a záznam o klientovi zo všetkých členských štátov Európskej únie, a to aj spätne.

(3) Na základe odôvodnenej žiadosti Slovenskej informačnej služby, Vojenského spravodajstva alebo Policajného zboru v súvislosti so skutočnou, aktuálnou alebo predvídateľnou teroristickou hrozbou je možné spracúvať záznam o cestujúcom a záznam o klientovi zo všetkých členských štátov Európskej únie, najviac 180 dní od doručenia žiadosti a nie staršie ako 180 dní pred doručením žiadosti.

§ 69jb
Analýza rizík

(1) Analýzu rizík spracúva národná ústredňa. Príslušný orgán je povinný na základe žiadosti národnej ústredne poskytnúť informácie nevyhnutné na spracovanie analýzy rizík. Analýza rizík sa preskúmava najmenej raz za 12 mesiacov. Národná ústredňa je oprávnená pri spracúvaní analýzy rizík spracúvať záznam o cestujúcom a záznam o klientovi zo všetkých členských štátov Európskej únie, informácie z dostupných informačných systémov a verejne dostupných zdrojov.

(2) Analýza rizík musí 
a) byť objektívna, nediskriminačná a spracúvaná na základe riadnych dôvodov,
b) zohľadňovať len kritériá, ktoré sú relevantné pre prevenciu, odhaľovanie, vyšetrovanie a stíhanie teroristických trestných činov a závažnej trestnej činnosti, ktoré majú objektívne prepojenie vrátane nepriameho prepojenia s leteckou dopravou cestujúcich a nie sú založené výlučne na dôvodoch uvedených v osobitnom predpise27ega) pre akýchkoľvek cestujúcich alebo skupín cestujúcich.
c) používať len informácie, ktoré môžu byť podkladom pre objektívne, riadne odôvodnené a nediskriminačné posúdenie.

(3) Slovenská informačná služba a Vojenské spravodajstvo poskytujú informácie podľa odseku 1 v rozsahu, ktorým nedôjde k ohrozeniu plnenia konkrétnej úlohy Slovenskej informačnej služby alebo Vojenského spravodajstva alebo k odhaleniu ich zdrojov, prostriedkov, totožnosti ich príslušníkov alebo osôb, ktoré konajú v ich prospech alebo k ohrozeniu medzinárodnej spravodajskej spolupráce.

§ 69jc

(1) Ak o to národná ústredňa požiada, je príslušný orgán, ktorému bol poskytnutý záznam o cestujúcom alebo záznam o klientovi, povinný zaslať písomné vyjadrenie k spôsobu využitia poskytnutých údajov a o spôsobe vyhodnotenia poskytnutých údajov na základe ich vlastných poznatkov alebo výsledkov ich vlastnej činnosti, najmä či sa údaje potvrdili, či boli využité a v akom rozsahu, a to bezodkladne po vyhodnotení poskytnutých údajov; písomné vyjadrenie neobsahuje osobné údaje.

(2) Slovenská informačná služba a Vojenské spravodajstvo poskytujú písomné vyjadrenie podľa odseku 1 v rozsahu, ktorým nedôjde k ohrozeniu plnenia konkrétnej úlohy Slovenskej informačnej služby alebo Vojenského spravodajstva alebo k odhaleniu ich zdrojov, prostriedkov, totožnosti ich príslušníkov alebo osôb, ktoré konajú v ich prospech alebo k ohrozeniu medzinárodnej spravodajskej spolupráce.“.

Poznámka pod čiarou k odkazu 27ega znie:
„27ega) Čl. 21 Charty základných práv Európskej únie.“.

50. V § 69k ods. 1 sa za prvú vetu vkladá nová druhá veta, ktorá znie: „Žiadosť musí byť založená na individuálnom základe a riadne odôvodnená.“.

51. V § 69k ods. 2 sa na konci pripája táto veta: „Žiadosť musí obsahovať dôvod vyžiadania pseudonymizovaného záznamu o cestujúcom.“.

52. V § 69k odseky 4 a 5 znejú:
[bookmark: paragraf-69k.odsek-4.text]„(4) Ak národná ústredňa pri spracúvaní a analýze záznamu o cestujúcom alebo záznamu o klientovi identifikuje osobu, poskytne tento záznam a výsledok jeho spracúvania útvaru informácií o cestujúcich iného členského štátu Európskej únie, ak možno predpokladať, že sú potrebné pri predchádzaní, odhaľovaní alebo stíhaní vybraného trestného činu, na účely pátrania po páchateľovi vybraného trestného činu alebo obeti.

(5) Národná ústredňa poskytne útvaru informácií o cestujúcich iného členského štátu Európskej únie alebo orgánu členského štátu na základe ich žiadosti záznam o cestujúcom a výsledok jeho spracúvania podľa § 69j, ktoré uchováva v informačnom systéme záznamov o cestujúcich a ešte neboli pseudonymizované, alebo záznam o klientoch spracúvaný podľa § 69ia, ak je to potrebné pri predchádzaní, odhaľovaní alebo stíhaní vybraného trestného činu, na účely pátrania po páchateľovi alebo obeti vybraného trestného činu. Žiadosť musí byť založená na individuálnom základe a riadne odôvodnená.“.

53. V § 69l ods. 1 úvodnej vete sa za slová „záznam o cestujúcom“ vkladajú slová „alebo záznam o klientovi“.

54. V § 69l sa vypúšťa odsek 5.

Doterajší odsek 6 sa označuje ako odsek 5.

55. V § 69l odsek 5 znie:
„(5) Národná ústredňa dáva súhlas útvaru informácií o cestujúcich iného členského štátu Európskej únie alebo orgánu členského štátu na prenos záznamu o cestujúcom alebo záznamu o klientovi a výsledku jeho spracúvania tretiemu štátu, ak ide o záznam o cestujúcom alebo záznam o klientovi a výsledok jeho spracúvania, ktoré útvaru informácií o cestujúcich iného členského štátu Európskej únie alebo orgánu členského štátu poskytla národná ústredňa.“.

56. V § 69m odsek 1 znie:
[bookmark: _Hlk214005715]„(1) Záznam o cestujúcom, ktorý bol národnej ústredni poskytnutý podľa § 69i sa uchováva v informačnom systéme záznamov o cestujúcich tri roky; ak existuje priama alebo nepriama väzba s vybraným trestným činom, záznam o cestujúcom sa uchováva päť rokov. Po uplynutí tejto doby sa záznam v informačnom systéme záznamov o cestujúcich zlikviduje.“.

57. V § 69m odsek 3 znie:
„(3) Pseudonymizovaný záznam o cestujúcom možno použiť v úplnom rozsahu a poskytnúť príslušnému orgánu, Europolu alebo inému štátu len na základe žiadosti, ktorá musí byť založená na individuálnom základe, riadne odôvodnená a musí obsahovať dôvod vyžiadania pseudonymizovaných záznamov o cestujúcom.“.

58. § 69m sa dopĺňa odsekmi 8 až 10, ktoré znejú:
„(8) Na poskytnutie informácie na základe žiadosti podľa § 69ia ods. 4, § 69j ods. 1 písm. b), § 69ja ods. 3, § 69k ods. 1, 2  a 5, § 69l a § 69m ods. 3 udeľuje súhlas Úrad inšpekčnej služby na základe stanoviska národnej ústredne; ak ide o žiadosť Slovenskej informačnej služby alebo Vojenského spravodajstva, na poskytnutie informácie, ktorá nie je pseudonymizovaná podľa odseku 2 udeľuje súhlas národná ústredňa. Dozor nad dodržiavaním ustanovení uvedených v predchádzajúcej vete vo vzťahu k Slovenskej informačnej službe a Vojenskému spravodajstvu vykonáva Národná rada Slovenskej republiky podľa osobitného predpisu.27ei)

(9) V odôvodnených prípadoch môže národná ústredňa poskytnúť informáciu na základe žiadosti podľa § 69ia ods. 4, § 69j ods. 1 písm. b), § 69ja ods. 3, § 69k ods. 1, 2 a 5, § 69l a § 69m ods. 3 aj bez súhlasu Úradu inšpekčnej služby. Národná ústredňa požiada do troch pracovných dní od poskytnutia informácie Úrad inšpekčnej služby o dodatočný súhlas s poskytnutím informácie. Ak Úrad inšpekčnej služby neudelí dodatočný súhlas na poskytnutie informácie do troch pracovných dní od požiadania o dodatočný súhlas alebo nevyhovie žiadosti o dodatočný súhlas, národná ústredňa o tom informuje žiadateľa, ktorý je povinný poskytnutú informáciu zlikvidovať a táto informácia nemôže byť použitá. Žiadateľ zašle národnej ústredni bezodkladne potvrdenie o likvidácii poskytnutých informácií a prehlásenie o tom, že neboli použité.

(10)  Záznamy o klientoch získané podľa § 69ia uchováva národná ústredňa päť rokov.“.

Poznámka pod čiarou k odkazu 27ei znie:
„27ei) § 60 zákona Národnej rady Slovenskej republiky č. 350/1996 Z. z. v znení zákona č. 215/2004 Z. z.“.

59. Nadpis § 69n znie: „Spracúvanie informácií na účely uľahčenia hraničnej kontroly a boja proti nelegálnej migrácii“.

60. V § 69n odsek 1 znie:
„(1) Z informačného systému záznamov o cestujúcich sa poskytujú útvaru Policajného zboru na hraničnom priechode, záznam o cestujúcom v rozsahu podľa prílohy č. 4 písm. a) až g), ktorý bol prepravený na územie Slovenskej republiky alebo z územia Slovenskej republiky cez vonkajšiu hranicu27ej) na účely podľa § 69h ods. 1 písm. d); údaje poskytuje národná ústredňa zo záznamu o cestujúcom získané podľa § 69i ods.1 písm. a) a ods. 3 písm. b).“.

61. V § 69n ods. 2 sa slová „priechode, Slovenská informačná služba a Vojenské spravodajstvo môžu“ nahrádzajú slovami „priechode môže“.

62. § 69n sa dopĺňa odsekom 3, ktorý znie:
„(3) Útvar Policajného zboru na hraničnom priechode môže požiadať národnú ústredňu o záznam o cestujúcom a informácie a osobné údaje o posádke lietadla v rozsahu podľa prílohy č. 4 písm. a) až g), ktorá bola prepravená na územie Slovenskej republiky alebo z územia Slovenskej republiky cez vonkajšiu hranicu27ej) na plnenie úloh podľa osobitného predpisu,1c) ak údaje o cestujúcom neboli pseudonymizované podľa § 69m ods. 2.“.

63. Za § 69n sa vkladajú § 69na až 69nc, ktoré vrátane nadpisov znejú:
„§ 69na
Spracúvanie informácií na účely boja proti terorizmu alebo ohrozenia bezpečnosti štátu

(1) Z informačného systému záznamov o cestujúcich poskytuje národná ústredňa z údajov získaných podľa § 69i ods.1 písm. a) a ods. 3 písm. b) Slovenskej informačnej službe a Vojenskému spravodajstvu na účely boja proti terorizmu záznam o cestujúcom v rozsahu podľa prílohy č. 4 písm. a) až g), ktorý bol prepravený na územie Slovenskej republiky alebo z územia Slovenskej republiky cez vonkajšiu hranicu.27ej)

(2) Slovenská informačná služba a Vojenské spravodajstvo môžu údaje podľa odseku 1 spracúvať len do 24 hodín od ich poskytnutia a po uplynutí tejto lehoty musia byť vymazané; to neplatí, ak sú tieto údaje potrebné na plnenie ich iných úloh. 

(3) Národná ústredňa poskytuje na základe žiadosti údaje získané podľa tejto hlavy Policajnému zboru, Slovenskej informačnej službe alebo Vojenskému spravodajstvu aj iných osôb ako páchateľov, ak je to nevyhnutné na plnenie ich úloh na úseku boja proti činnosti súvisiacej s terorizmom alebo s iným ohrozením bezpečnosti štátu.

(4) Žiadosť podľa odseku 3 musí byť založená na individuálnom základe a riadne odôvodnená.

§ 69nb
Spracúvanie informácií na účely ochrany verejného zdravia
Ak je vyhlásený núdzový stav v súvislosti so vznikom pandémie27ek) môže úrad verejného zdravotníctva písomne požiadať národnú ústredňu o záznam o cestujúcom v rozsahu podľa prílohy č. 4 písm. a) až g), ktorý bol prepravený na územie Slovenskej republiky alebo z územia Slovenskej republiky cez vonkajšiu hranicu27ej) na plnenie úloh podľa osobitného predpisu27el), ak záznam o cestujúcom nebol pseudonymizovaný podľa § 69m ods. 2.





§ 69nc
Priestupky 

(1) Priestupku sa dopustí prevádzkovateľ lietadla alebo ním poverená osoba, ktorá poruší povinnosť podľa § 69i ods. 9 a 12.

(2) Za priestupok podľa odseku 1 národná ústredňa uloží pokutu od 1 000 eur do 33 000  eur.

(3) Na priestupok podľa odseku 1 a jeho prejednávanie sa vzťahuje všeobecný predpis o priestupkoch.2)“.

Poznámky pod čiarou k odkazom 27ek a 27el znejú:
„27ek) Čl. 5 ústavného zákona č. 227/2002 Z. z.
27el) Zákon č. 355/2007 Z. z. o ochrane, podpore a rozvoji verejného zdravia.“.

64. § 69o vrátane nadpisu znie:
„§ 69o
Iné správne delikty

(1) Leteckému dopravcovi, ktorý neposkytne záznam o cestujúcom v súlade s § 69i, môže uložiť národná ústredňa pokutu do 100 000 eur.

(2) Leteckému dopravcovi, ktorý poruší povinnosť zaslať záznam o cestujúcom v rozsahu údajov podľa prílohy č. 4 písm. a) až g) v súlade s § 69i ods. 6 a 11 národná ústredňa uloží pokutu od 3 000 eur do 100 000 eur.

(3) Prevádzkovateľovi lietadla alebo ním poverenej osobe, ak ide o právnickú osobu alebo fyzickú osobu podnikateľa uloží národná ústredňa za porušenie povinnosti podľa § 69i ods. 9 a 12 pokutu od 3 000 eur do 50 000 eur.

(4) Cestovnej kancelárii alebo dopravcovi v inom druhu dopravy, ktorý na základe písomnej žiadosti národnej ústredne neposkytne diaľkový, nepretržitý a priamy prístup k informáciám a osobným údajom z informačného systému, môže uložiť národná ústredňa pokutu do 10 000 eur; pokutu možno uložiť aj opakovane, a to až do splnenia povinnosti, ktorej nesplnenie bolo dôvodom pre začatie konania o uložení pokuty.

(5) Pokutu podľa odsekov 1 až 4 možno uložiť do jedného roka odo dňa, keď sa národná ústredňa o porušení povinnosti dozvedela, najneskôr však do troch rokov odo dňa, keď k porušeniu povinnosti došlo. Pri určení výšky pokuty sa prihliada na závažnosť, dĺžku trvania a následky protiprávneho konania a na prípadné opakované porušenie povinností alebo na to, či bolo porušených viacero povinností.

(6) Pokuta je splatná do 30 dní odo dňa nadobudnutia právoplatnosti rozhodnutia o jej uložení.

(7) Pokuty sú príjmom štátneho rozpočtu.

(8) Na konanie podľa tejto hlavy sa vzťahuje správny poriadok.“.


65. V § 76 ods. 1 sa za slovo „osôb“ vkladajú slová „nevyhnutnú spoluprácu, najmä“.

66. V § 76 odsek 2 znie:
„(2) Štátne orgány, obce, právnické osoby a fyzické osoby sú povinné bezodkladne poskytnúť nevyhnutnú spoluprácu, najmä požadované podklady a informácie, ak im v tom nebránia dôvody ustanovené inými všeobecne záväznými právnymi predpismi.“.

67. Poznámky pod čiarou k odkazom 28c a 28h znejú:
„28c) Zákon č. 452/2021 Z. z. o elektronických komunikáciách v znení neskorších predpisov.
28h) § 117 ods. 6 až 14 zákona č. 452/2021 Z. z.“.
 
68. V § 76 sa za odsek 5 vkladá nový odsek 6, ktorý znie:
„(6) Policajný zbor je oprávnený na účely pátrania po hľadanej osobe a nezvestnej osobe požadovať od bánk a pobočiek zahraničných bánk údaje nevyhnutné na lokalizáciu osoby, aj keď sú predmetom bankového tajomstva.11f) Pri pátraní po hľadanej osobe sa údaje požadujú na základe právoplatného rozhodnutia príslušného súdu na obmedzenie osobnej slobody konkrétnej osoby. Pri pátraní po nezvestnej osobe sa údaje požadujú po predchádzajúcom súhlase príbuzného v priamom rade, súrodenca, osvojiteľa, manžela osvojiteľa, osvojenca, manžela alebo druha nezvestnej osoby alebo toho, komu bola zverená nezvestná osoba do výchovy, starostlivosti alebo pod dozor okrem prípadov, keď je táto osoba bezprostredne ohrozená na živote a tento súhlas nie je možné zabezpečiť. Banka alebo pobočka zahraničnej banky na základe písomnej žiadosti podľa prvej vety poskytuje údaje o čísle účtu, čase a mieste použitia platobného prostriedku, platobných operáciách na účte vrátane údajov o jednotlivých debetných a kreditných operáciách. Pri pátraní po hľadanej osobe poskytuje banka alebo pobočka zahraničnej banky údaje od tridsiateho dňa pred nadobudnutím právoplatnosti rozhodnutia príslušného súdu na obmedzenie osobnej slobody konkrétnej osoby. Pri pátraní po nezvestnej osobe poskytuje banka alebo pobočka zahraničnej banky údaje od siedmeho dňa pred vyhlásením osoby za nezvestnú.“.

Doterajšie odseky 6 a 7 sa označujú ako odseky 7 a 8.

69. V § 80 ods. 1 sa za slovo „osobou“ vkladá čiarka a slová „a to aj po skončení  služobného pomeru“.

70. V § 80 odsek 3 znie:
„(3) Od povinnosti mlčanlivosti môže oslobodiť minister vnútra alebo prezident Policajného zboru, a to aj po zániku služobného pomeru policajta.“.

71. V § 81b ods. 1 sa za slovo „pobytu“ vkladajú slová „alebo pohybu“.

72. V § 81b odsek 2 znie:
„(2) Nezvestnou osobou sa na účely tohto zákona rozumie fyzická osoba, ktorej nezvestnosť je oznámená Policajnému zboru alebo zistená Policajným zborom, nie je páchateľom trestného činu, môže byť ohrozená na živote alebo zdraví a miesto jej pobytu alebo pohybu  nie je známe.“.

73. [bookmark: _GoBack]V prílohe č. 3 ods. 1 písm. a) sa na konci pripájajú tieto slová: „a financovanie terorizmu“.

74. V prílohe č. 3 ods. 1 písm. b) sa na konci pripájajú tieto slová: „spáchané závažnejším spôsobom konania“.

75. V prílohe č. 3 ods. 1 písmeno j) znie:
„j) sexuálne zneužívanie, sexuálne vykorisťovanie detí a detská pornografia,“.

76. V prílohe č. 3 ods. 1 písmeno l) znie:
„l) podvod,“.

77. V prílohe č. 3 ods. 1 sa za písmeno l) vkladá nové písmeno m), ktoré znie:
„m) podvod týkajúci sa finančných záujmov Európskej únie a poškodzovanie finančných záujmov Európskej únie,“.

Doterajšie písmená m) až aa) sa označujú ako písmená n) až ab).

78. V prílohe č. 3 ods. 1 písmeno n) znie:
„n) legalizácia výnosu z trestnej činnosti a falšovanie, pozmeňovanie a neoprávnená výroba peňazí a cenných papierov,“.

79. V prílohe č. 4 písmeno c) znie:
„c) dátum, čas a miesto odletu uvedené v  trojmiestnom kóde letiska alebo štvormiestnom kóde letiska a dátum, čas a miesto príletu uvedené v trojmiestnom kóde letiska alebo štvormiestnom kóde letiska, vrátane čísla letu a názvu leteckého dopravcu; ak neexistuje číslo letu a názov leteckého dopravcu na danej trase, uvedie sa registračné číslo lietadla a typ lietadla,“.

Čl. II 

Zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení zákona č. 214/2009 Z. z., zákona č. 547/2010 Z. z., zákona č. 313/2011 Z. z., zákona č. 88/2013 Z. z., zákona č. 163/2018 Z. z. a zákona č. 284/2018 Z. z. a zákona č. 321/2024 Z. z. sa dopĺňa takto:

V § 5 ods. 2 sa na konci pripája táto veta: ,,Policajný orgán je oprávnený vyzvať na vyšetrenie podľa odseku 1 aj iné osoby, ako sú uvedené v § 4 ods. 1, ak im bolo v trestnom konaní uložené obmedzenie spočívajúce v zákaze požívania alkoholických nápojov a iných návykových látok.“.

Čl. III

Zákon č. 483/2001 Z. z. o bankách a o zmene a doplnení niektorých zákonov v znení zákona č. 430/2002 Z. z., zákona č. 510/2002 Z. z., zákona č. 165/2003 Z. z., zákona č. 603/2003 Z. z., zákona č. 215/2004 Z. z., zákona č. 554/2004 Z. z., zákona č. 747/2004 Z. z., zákona č. 69/2005 Z. z., zákona č. 340/2005 Z. z., zákona č. 341/2005 Z. z., zákona č. 214/2006 Z. z., zákona č. 644/2006 Z. z., zákona č. 209/2007 Z. z., zákona č. 659/2007 Z. z., zákona č. 297/2008 Z. z., zákona č. 552/2008 Z. z., zákona č. 66/2009 Z. z., zákona č. 186/2009 Z. z., zákona č. 276/2009 Z. z., zákona č. 492/2009 Z. z., zákona č. 129/2010 Z. z., zákona č. 46/2011 Z. z., zákona č. 130/2011 Z. z., zákona č. 314/2011 Z. z., zákona č. 394/2011 Z. z., zákona č. 520/2011 Z. z., zákona č. 547/2011 Z. z., zákona č. 234/2012 Z. z., zákona č. 352/2012 Z. z., zákona č. 132/2013 Z. z., zákona č. 352/2013 Z. z., zákona č. 213/2014 Z. z., zákona č. 371/2014 Z. z., zákona č. 374/2014 Z. z., zákona č. 35/2015 Z. z., zákona č. 252/2015 Z. z., zákona č. 359/2015 Z. z., zákona č. 392/2015 Z. z., zákona č. 405/2015 Z. z., zákona č. 437/2015 Z. z., zákona č. 90/2016 Z. z., zákona č. 91/2016 Z. z., zákona č. 125/2016 Z. z., zákona č. 292/2016 Z. z., zákona č. 298/2016 Z. z., zákona č. 299/2016 Z. z., zákona č. 315/2016 Z. z., zákona č. 386/2016 Z. z., zákona č. 2/2017 Z. z., zákona č. 264/2017 Z. z., zákona č. 279/2017 Z. z., zákona č. 18/2018 Z. z., zákona č. 69/2018 Z. z., zákona č. 108/2018 Z. z., zákona č. 109/2018 Z. z., zákona č. 177/2018 Z. z., zákona č. 345/2018 Z. z., zákona č. 373/2018 Z. z., zákona č. 6/2019 Z. z., zákona č. 30/2019 Z. z., zákona č. 54/2019 Z. z., zákona č. 211/2019 Z. z., zákona č. 305/2019 Z. z., zákona č. 390/2019 Z. z., zákona č. 340/2020 Z. z., zákona č. 423/2020 Z. z., zákona č. 209/2021 Z. z., zákona č. 310/2021 Z. z., zákona č. 431/2021 Z. z., zákona č. 454/2021 Z. z., zákona č. 512/2021 Z. z., zákona č. 92/2022 Z. z., zákona č. 123/2022 Z. z., zákona č. 302/2023 Z. z., zákona č. 309/2023 Z. z., zákona č. 508/2023 Z. z., zákona č. 526/2023 Z. z., zákona č. 106/2024 Z. z., zákona č. 108/2024 Z. z., zákona č. 248/2024 Z. z., zákona č. 334/2024 Z. z., zákona č. 187/2025 Z. z., zákona č. 258/2025 Z. z., zákona č. 294/2025 Z. z. a zákona č. 312/2025 Z. z. sa dopĺňa takto:

V § 91 sa odsek 4 dopĺňa písmenom ah), ktoré znie:
„ah) služby kriminálnej polície Policajného zboru na účely pátrania po hľadaných osobách86dqc) a nezvestných osobách86dqd) podľa osobitného predpisu.86dqce)“.

Poznámky pod čiarou k odkazom 86dqc až 86dqe znejú:
„86dqc) § 81b ods. 1 zákona č. 171/1993 Z. z.
86dqd) § 81b ods. 2 zákona č. 171/1993 Z. z.
86dqe) § 76 ods. 6 zákona č. 171/1993 Z. z.“.

Čl. IV

Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení nálezu Ústavného súdu Slovenskej republiky č. 638/2005 Z. z., zákona č. 255/2006 Z. z., zákona č. 330/2007 Z. z., zákona č. 668/2007 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 400/2009 Z. z., zákona č. 192/2011 Z. z., zákona č. 122/2013 Z. z., zákona č. 195/2014 Z. z., nálezu Ústavného súdu Slovenskej republiky č. 261/2014 Z. z., zákona č. 362/2014 Z. z., zákona č. 247/2015 Z. z., zákona č. 338/2015 Z. z., zákona č. 91/2016 Z. z., zákona č. 125/2016 Z. z., zákona č. 301/2016 Z. z., zákona č. 340/2016 Z. z., zákona č. 51/2017 Z. z., zákona č. 152/2017 Z. z., zákona č. 334/2017 Z. z., zákona č. 69/2018 Z. z., zákona č. 177/2018 Z. z., nálezu Ústavného súdu Slovenskej republiky č. 40/2019 Z. z., zákona č. 90/2019 Z. z., zákona č. 221/2019 Z. z., zákona č. 364/2020 Z. z., zákona č. 423/2020 Z. z., zákona č. 161/2024 Z. z., zákona č. 166/2024 Z. z., zákona č. 367/2024 Z. z. a zákona č. 86/2025 Z. z. sa dopĺňa takto:

Za § 70 sa vkladá § 70a, ktorý vrátene nadpisu znie:
„§ 70a
Oprávnenia príslušníkov úradu pri zaisťovaní ochrany utajovaných skutočností

(1) Ak je to nevyhnutné pre ochranu utajovaných skutočností, ochranu strážených objektov alebo chránených priestorov príslušník úradu je oprávnený každému prikázať, aby
a) preukázal svoju totožnosť dokladom totožnosti,30aa)
b) v nevyhnutne potrebnom čase nevstupoval na určené miesto, ani sa na ňom nezdržiaval,
c) na nevyhnutne potrebný čas zotrval na určenom mieste,
d) sa podrobil kontrole vecí a batožiny, kontrole dopravného prostriedku prípadne pri vstupe alebo odchode zo stráženého objektu prešiel zariadením na zisťovanie predmetov; osobnú prehliadku vykonáva vždy osoba rovnakého pohlavia,
e) pred vstupom do strážených objektov, chránených priestorov a na určené miesta odovzdal v mieste na to určenom zbraň alebo iné nebezpečné predmety, prostriedky výpočtovej techniky, dátové nosiče a elektronické záznamové a vysielacie zariadenia.

(2)  Každý je povinný uposlúchnuť príkaz príslušníka úradu a strpieť výkon jeho oprávnení podľa odseku 1. Ak tak osoba neurobí, príslušník úradu je oprávnený prijať primerané bezpečnostné opatrenia najmä vyviesť zo stráženého objektu alebo chráneného priestoru osobu, ktorá do tohto objektu alebo priestoru neoprávnene vnikla alebo sa tam neoprávnene zdržuje alebo nevpustiť osobu do stráženého objektu alebo chráneného priestoru. Ak sú na to zákonné dôvody, príslušník úradu odovzdá osobu alebo vec Policajnému zboru.

(3)  Ak ochranu utajovaných skutočností, ochranu strážených objektov alebo chránených priestorov nemožno zabezpečiť činnosťou podľa odsekov 1 a 2 alebo postupom podľa § 70 ods. 8 až 10, príslušník úradu požiada o súčinnosť Policajný zbor.“.

Poznámka pod čiarou k odkazu 30aa znie:
„30aa) Napríklad zákon č. 647/2007 Z. z. o cestovných dokladoch a o zmene a doplnení niektorých zákonov v znení neskorších predpisov, zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, zákon č. 395/2019 Z. z. o občianskych preukazoch a o zmene a doplnení niektorých zákonov v znení neskorších predpisov.“.

Čl. V

Zákon č. 452/2021 Z. z. o elektronických komunikáciách v znení zákona č. 533/2021 Z. z., zákona č. 351/2022 Z. z., zákona č. 205/2023 Z. z., zákona č. 287/2023 Z. z., zákona č. 46/2024 Z. z., zákona č. 108/2024 Z. z., zákona č. 334/2024 Z. z., zákona č. 366/2024 Z. z., zákona č. 367/2024 Z. z., zákona č. 26/2025 Z. z., zákona č. 261/2025 Z. z., zákona č. 297/2025 Z. z., zákona č. 88/2026 Z. z. sa mení a dopĺňa takto:

1. V § 94 ods. 3 sa za slovo „konaní“ vkladajú slová „alebo Policajného zboru“.

2. V § 117 ods. 7 sa na konci pripája táto veta: „Ak ide o vec týkajúcu sa obrany štátu a bezpečnosti štátu alebo trestných činov vymedzených osobitným predpisom,131) a Policajný zbor má na to vytvorené technické podmienky, môže podnik poskytnúť Policajnému zboru údaje podľa odseku 6 diaľkovým, nepretržitým a priamym prístupom do informačného systému na základe dohody o takomto prístupe a o elektronickej komunikácii s Policajným zborom uzavretej na tento účel.“.

3. V § 117 odsek 8 znie:
„(8) Ak ide o vec týkajúcu sa obrany štátu a bezpečnosti štátu alebo trestných činov vymedzených osobitným predpisom,131) ktorá neznesie odklad a súhlas súdu podľa odseku 7 nemožno získať vopred, údaje podľa odseku 6 sa poskytnú bez súhlasu súdu buď na základe žiadosti iného orgánu štátu podľa § 109 ods. 9 doručenej podniku v písomnej forme alebo dohodnutým spôsobom v šifrovanej forme alebo spôsobom uvedeným v odseku 7 poslednej vety. Iný orgán štátu podľa § 109 ods. 9 je povinný doručenie žiadosti podniku podľa predchádzajúcej vety alebo začatie zisťovania prevádzkových a lokalizačných údajov spôsobom podľa odseku 7 poslednej vety oznámiť zákonnému sudcovi do jednej hodiny od doručenia žiadosti alebo začatia zisťovania prevádzkových a lokalizačných údajov a bezodkladne predložiť zákonnému sudcovi žiadosť o dodatočný písomný súhlas (ďalej len „dodatočný súhlas súdu“). Ak zákonný sudca neudelí dodatočný súhlas súdu do 24 hodín od doručenia žiadosti podniku alebo od začatia zisťovania prevádzkových a lokalizačných údajov, takto získané informácie nesmú byť ďalej použité a musia byť bezodkladne zničené, o čom iný orgán štátu podľa § 109 ods. 9, ktorý ich zničil, bezodkladne písomne informuje zákonného sudcu.“.
[bookmark: _Hlk203543472]
Čl. VI

Tento zákon nadobúda účinnosť 1. januára 2027 okrem čl. I bodu 42 § 69i ods. 9 a 10, bodu 49 § 69ja a 69jb a bodu 63 § 69nc ods. 1 a 2, ktoré nadobúdajú účinnosť 1. januára 2029 a čl. I bodu 56, ktorý nadobúda účinnosť 1. januára 2030.

